OpenLLM-France/wikimedia huggingface dataset:
# Josep Sánchez

Josep Sánchez és el nom dels següents personatges:
* Josep Sánchez Adell (1923-2005), historiador català.
* Josep Sánchez i Llibre (1949), polític i economista català.
* Josep Sánchez Llambíes (1941), ex futbolista menorquí.
* Josep Sánchez Gavilán, periodista i emprenedor català.
* Josep Sánchez de Toledo i Codina (1951) és un metge català.
# Maxakalisaure

El maxakalisaure (Maxakalisaurus) és un gènere de dinosaure eolosàurid, descobert el 1008 al Brasil, a 45 km de la ciutat de Prata, a l'estat de Minas Gerais. Estava relacionat amb el saltasaure, un sauròpode considerat inusual perquè, aparentment, havia desenvolupat uns trets defensius, entre els que destacaven plaques òssies a la pell i plaques verticals a la seva columna vertebral, unes característiques que també es troben al Maxakalisaurus. El nom del gènere deriva de la tribu dels Maxakali, que tenen una divinitat anomenada Topa.
El maxakalisaure era un animal d'uns 13 metres de llargada, amb un pes estimat de 9 tones. Segons el paleontòleg Alexander Kellner, podrien haver arribat fins i tot als 20 metres de llargada. Tenia un coll i una cua llargues, dents afilades (tret inusual entre els sauròpodes) i va viure fa uns 80 milions d'anys. Com que, segons sembla, els sauròpodes tenien poca competència a l'Amèrica del Sud, van poder evolucionar en una diversitat més gran i amb trets més diferenciats que en altres parts del món.
«Es tracta del dinosaure més gros que mai s'ha descrit al Brasil», segons va dir Alexander Kellner, principal autor de la seva descripció científica. «Hem descobert ossos del què semblen dinosaures més grans, però encara no els hem pogut unir per definir una descripció científica».
El 2016 es va descriure un nou exemplar, comprès per fragments d'una mandíbula i dents, indicant que pertanyia a un maxakalisaure. Les anàlisis filogenètiques van definir el maxakalisaurus com un eolosaure, juntament amb l'eolosaure i Gondwanatitan.
A la col·lecció del Museu Nacional del Brasil, a Rio de Janeiro, s'exposava la reconstrucció d'un esquelet de Maxikalisaurus fins al setembre de 2018. Es desconeix si va patir desperfectes a conseqüència de l'incendi que van patir les instal·lacions el 2 de setembre de 2018.

## Referències

* 1 2 Kellner, A.W.A., Campos, D.A., Azevedo, S.A.K., Trotta, M.N.F., Henriques, D.D.R., Craik, M.M.T., and Silva, H.P. (2006). "On a new titanosaur sauropod from the Bauru Group, Late Cretaceous of Brazil. Arxivat 2015-09-24 a Wayback Machine." Boletim do Museu Nacional (Geologia), 74: 1-31.
* ↑ Astor, Michael. «Brazil's Biggest Dinosaur Unveiled». LiveScience, 29-08-2006. [Consulta: 22 setembre 2007].
* ↑ França et al. (2016), New lower jaw and teeth referred to Maxakalisaurus topai (Titanosauria: Aeolosaurini) and their implications for the phylogeny of titanosaurid sauropods. PeerJ 4:e2054; doi:10.7717/peerj.2054
* ↑ «Brazil National Museum fire: Key treasures at risk». [Consulta: 4 setembre 2018].
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Maxence Caqueret

Maxence Caqueret (nascut el 15 de febrer de 2000) és un futbolista professional que juga per l'Olympique de Lió de la Ligue 1 de centrecampista.

## Referències

* ↑ «France - M. CAQUERET - Profile with news, career statistics and history - Soccerway». [Consulta: 5 gener 2019].

## Enllaços externs

* Estadístiques sobre caqueret-maxence a la lliga francesa, LFP.fr, (francès)
* perfil a la web de l'OL (francès)
# Maxence Fermine

Maxence Fermine és un escriptor francès que va nàixer a Albertville el 1968.

## Biografia

Maxence Fermine va passar la seva infància a Grenoble, tot i que més tard viurà tretze anys a París. Va estudiar a la Facultat de Lletres, però abandonà els estudis en decidir traslladar-se a Àfrica.
Després de viatjar per diverses ciutats africanes, finalment s'estableix a l'Alta Savoia. En aquesta ciutat resideix actualment amb la seva dona i les seves dues filles.

## La seva obra

Amb una carrera literària curta en el temps i amb una sorprenent joventut per a un escriptor de novel·les, Maxence Fermine ha aconseguit un gran èxit de crítica. La seva primera novel·la Neu, que va publicar a l'edat de trenta-un anys, li suposà des del principi la seva consagració com a gran promesa de la literatura contemporània.
En el seu estil es pot percebre la recerca de la puresa, una utilització intel·ligentíssima dels recursos, la reducció i la nitidesa del llenguatge. Tot això juntament amb una fortíssima sensibilitat per la bellesa fa que els seus preciosos contes es converteixin en petites joies que deixen el lector ebri de poesia.
Se l'ha comparat amb Coelho i amb Antoine de Saint-Exupéry. Amb el primer podria semblar que comparteix certa afinitat per l'elecció de temes però, mentre que amb Coelho el relat es torna faula moralitzant, el final perseguit per Fermine és la consecució d'un poema en prosa que acosta al lector la més bella visió de la realitat. Amb Exupèry comparteix el gust per la senzillesa i la bellesa de les petites coses.

## Obra

En francès ha publicat:
* Neige (1999)
* L'Apiculteur (2000)
* Sagesses et malices de Confucius le roi sans royaume(2001)
* Le Violon noir, roman (2000)
* Opium, roman (2002)
* Billard blues et Jazz blanc poker (2003)
* Amazone (2004)
* Tango Massaï (2005)
* Le labyrinthe du temps (2006)
* Le tombeau d'étoiles (2007)

## Enllaços externs

* Web oficial Arxivat 2007-05-31 a Wayback Machine. (francès)
# Max von Schillings

Max von Schillings (Düren, Rin del Nord-Westfàlia, 19 d'abril de 1868 - Berlín, 24 de juliol de 1933) fou un director d'orquestra, compositor i director de teatre alemany. Fou el director titular a l'Òpera Estatal de Berlín des de 1919 a 1925. Va ser una personalitat important en la història de l'òpera i la música en general, tant en la seva vessant de compositor, com també com a director d'orquestra, programador i director d'importants centres operístics d'Alemanya al tombant dels segles XIX i XX.
Juntament amb el seu gran amic Richard Strauss, Engelbert Humperdinck i Pfitzner, representaven la continuïtat de l'escola wagneriana, mentre que un altre corrent encapçalada per Schreker, Wellesz o Arnold Schönberg, tractarien amb més radicalitat l'evolució del teatre musical alemany, ja que veien en la música de Strauss o Schillings clares mostres de decadència creativa massa lligada al passat.
Va rebre la seva formació musical a Bonn de la mà de Caspar Joseph Brambach i Otto von Königslow. També va estudiar filosofia, història de l'art i dret a Múnic. L'any 1903 va obtenir una càtedra del Ministeri de l'Interior i el 1911 va ser nomenat Doctor Honoris Causa per la Universitat de Heilderberg. Va rebre títols i condecoracions que li van permetre finalment adoptar el «von», que no li venia d'herència familiar, de mans de l'últim rei de Württemberg Guillem II.
L'any 1890 va ser nomenat assistent al Bayreuther Festspiele. Del 1908 al 1918 va ser l'intendent de Königlichen Hoftheater de Stuttgart i després va marxar a Berlín on va entrar a l'Escola Superior.
L'òpera de Schillings Mona Lisa (1915) va ser internacionalment reconeguda i s'interpretà fins i tot a la Metropolitan Opera. El compositor es casà amb Barbara Kemp, la soprano que cantava el principal paper de l'òpera. Abans de Mona Lisa, Schillings ja havia escrit tres òperes: Ingwelde (1894), Der Pfeifertag (1899) i Der Moloch (1906).
De 1919 fins al 1925 va ser nomenat director de la Staastsoper de Berlín. Per aquesta darrera tasca va rebre mostres d'adhesió, però també fortes crítiques per part de qui hi veia una gestió molt personalitzada i centrada en els seus interessos personals. El fet que la seva segona esposa, Barbara Kemp, rebés un tracte de favor, va aixecar mota polseguera.
Va ser nomenat president de l'Acadèmia de les Arts Prussianes l'any 1932. El mateix any és nomenat president de l'Associació dels musics alemanys i de la Confederació de compositors. Durant la seva presidència varen ser expulsats tots els jueus i totes les persones amb pensaments progressistes i pertanyents a les idees representades per la República de Weimar. Schillings va ser un destacat antisemita.
Aquest va ser el principal motiu pel qual acabada la Segona Guerra Mundial l'obra de von Schillings desaparegués dels escenaris. Finalment i fins a la seva mort, ocorreguda a Berlín el 24 de juliol de 1933, va ser nomenat director artístic de la Staastsoper de Berlín, on ja havia demostrat des de feia forces anys la seva vàlua com a director d'orquestra.
# Martin Škrtel

Martin Škrtel (Handlová, 15 de desembre de 1984) és un futbolista eslovac de la dècada de 2010.
Ha estat jugador de Zenit Sant Petersburg, Liverpool FC i Fenerbahçe SK, així com internacional amb la selecció de futbol d'Eslovàquia.

## Referències

* ↑ «Premier League Clubs submit Squad Lists». Premier League. Arxivat de l'original el 31 de juliol 2013. [Consulta: 6 gener 2013].
* ↑ «Liverpool F.C. Profile». Liverpool F.C.. Arxivat de l'original el 1 de gener 2016. [Consulta: 22 abril 2011].
# Martin van der Borgh

Martin van der Borgh (Koningsbosch, Echt-Susteren, 28 d'octubre de 1934 - Brunssum, 12 de gener de 2018) va ser un ciclista neerlandès professional de 1957 a 1964. Com amateur va guanyar una medalla de bronze al Campionat del Món en ruta de 1949.

## Palmarès

* 1954
** 1r a la Volta a Limburg
* 1958
** Vencedor d'una etapa a la Volta a Luxemburg
* 1961
** 1r al Tour del Nord
* 1963
** Vencedor d'una etapa a la Volta a Luxemburg

### Resultats al Tour de França

* 1958. Abandona (15a etapa)
* 1959. Abandona (13a etapa)
* 1960. 34è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Palmarès a procyclingstats.com
# Martin Ødegaard

Martin Ødegaard (Drammen, Noruega, 17 de desembre de 1998) és un futbolista professional noruec que juga de migcampista a l'Arsenal FC de la premier league.
A quinze anys es va convertir a l'abril de 2014 en el jugador més jove a debutar a la Tippeligaen, màxima divisió del futbol de Noruega, fita que va repetir a l'agost del mateix any en convertir-se en el jugador més jove de la història a debutar amb la selecció absoluta de Noruega. Ødegaard és fill del futbolista retirat noruec Hans Erik Ødegaard, qui també va jugar com a migcampista pel Strømsgodset I.F. —club en el qual va debutar esportivament Martin— i el Sandefjord Fotball abans de passar a la seva etapa com a entrenador on va ser l'assistent del Mjøndalen I. F. abans de passar a ser un dels integrants de la parcel·la tècnica en les categories inferiors del club madrileny. Al 2021 va ser cedit sense opció de compra a l'Arsenal FC, fins a final de temporada. Després de l'èxit de la cessió l'Arsenal Football Club va decidir fer un esforç econòmic de 35M € per a fitxar-lo. El jugador té contracte fins al juny del 2025 i aquesta temporada està rendint a un alt nivell.

## Referències

* ↑ «Ødegaard på høyde med Mahrez og Vardy – kan se ned på Rooney» (en noruec). Verdens Gang, 29-03-2016 [Consulta: 31 gener 2017].
* ↑ «Teen star Odegaard headlines Norway squad to face Socceroos». Special Broadcasting Service. [Consulta: 21 març 2018].
* ↑ «Storklubber kjemper om Godset-talent» (en noruec). Drammens Tidende.
* ↑ Jermund Berg (17 de gener de 2014) Dobbel opp­tur for Øde­gaard Drammens Tidende
* ↑ «Martin Odegaard joins Arsenal on loan», 27-01-2021.
* ↑ «Official Announcement: Ødegaard», 27-01-2021.

## Enllaços externs

* Fitxa a realmadrid.com
# John Kerry

John Forbes Kerry (Aurora, Colorado, 11 de desembre de 1943) és un polític estatunidenc del Partit Demòcrata.
John Kerry va néixer a l'hospital militar de Colorado, on el seu pare, Richard Kerry, estava a punt de ser operat per tuberculosi. Després que nasqués John, la seva família va tornar al seu estat natal, Massachusetts. Fou senador per Massachusetts de 1985 fins 2013, quan va ser nomenat Secretari d'Estat dels Estats Units en el segon govern de Barack Obama, i va ser el candidat demòcrata per a les eleccions presidencials dels Estats Units de 2004, que va perdre, contra el llavors president dels Estats Units, George W. Bush.

## Referències

* ↑ Untermeyer, Chase. Zenith: In the White House with George H. W. Bush. Texas A&M University Press, 2016, p. 211. ISBN 1623494362.
* ↑ «John Kerry toma el relevo de Hillary Clinton como secretario de Estado». La Vanguardia. [Consulta: 2 febrer 2013].
* ↑ «Bush wins second term as Kerry concedes». CNN, 03-11-2004.
# Mas de Torredà

Mas de Torredà és una masia de Castelló de Farfanya (Noguera) inclosa a l'Inventari del Patrimoni Arquitectònic de Catalunya.

## Descripció

Masia amb diverses dependències, feta de pedra i tapial. Fou una antiga granja del Monestir de Poblet. Fins a finals dels anys vuitanta es va fer servir com a magatzem per les eines del camp. A la casa principal hi destacava una tribuna amb tres arcs de mig punt.
Actualment, la casa ha estat derruïda, restant-ne només l'antic celler excavat a la roca viva, reforçat amb columnes i parets de maons.

## Història

Torredà havia estat un antic terme i important granja del monestir de Poblet, situada al sector sud de Castelló de Farfanya. Existia ja vers el 1180, quan fou assaltada i depredada pels homes d'Almenar. Sabem que llavors tenia un molí hidràulic. Vers el 1414 deixà de ser explotada directament pel monestir; es repartí en parcel·les i se cedí a set masovers. Desaparegué aleshores com a granja.
Vers el 1460 era administrat juntament amb Menàrguens. La jurisdicció del lloc passà el 1778 a la Corona; Poblat tenia la sola percepció de les rendes.
Des de 1835 (a conseqüència de la llei de desamortització) Torredà pertany al municipi de Castelló de Farfanya.
Actualment aquesta casa- al igual que les terres que l'envolten- pertany a uns particulars, mentre que les terres són conreades per uns masovers de Menàrguens. Les dependències existents tan sols eren utilitzades per guardar eines o productes del camp fins a finals dels anys vuitanta, quan l'antiga granja fou enderrocada per construir-hi una casa d'estiueig (veure F.Vilarrúbias: Recull històric de Castelló de Farfanya, pg. 63).

## Referències

* 1 2 3 4 5 6 «Mas de Torredà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Mas de Serrano

El Mas de Serrano és un mas situat al municipi d'Aldover, a la comarca catalana del Baix Ebre. Es troba arran del barranc de la Conca de Sant Julià.
# Medvedie

Medvedie és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1572.
# Medveji

«Medveji» té aquests significats:
* Medveji (Khabàrovsk), localitat del krai de Khabàrovsk, a Rússia
* Medveji (Saràtov), localitat de l'óblast de Saràtov, a Rússia
* illes Medveji, a l'oceà àrtic de Rússia
# Mehdi Akhrif

Mehdi Akhrif (Asilah, 1948) és un escriptor i traductor marroquí en àrab.
Va estudiar a l'Escola Superior de Mestres de Fes i el 1972 es va llicenciar en llengua àrab. El 1964 va començar a escriure poesia, que va començar a publicar el 1967. Treballa com a professor d'ensenyament secundari a Asilah i és membre de la Unió d'Escriptors del Marroc, de la junta directiva de la Casa de la Poesia del Marroc, i director del Festival Internacional de Poesia de Casablanca. Ha traduït a l'àrab obres d'autors en castellà, com Octavio Paz i Antonio Gamoneda, i en portuguès com Fernando Pessoa. En 2011 va rebre el Premi Tchicaya U Tam'si de Poesia Africana ex aequo amb l'escriptora senegalesa Fama Diagne Sène.

## Obra

* Fi-th-thulth al-khali min al-bayyad (En el terç buit del blanc, 2002)
* Dawdà nabx fi-hawaixi al-fajr (El soroll d'una excavació al límit de l'alba, 1998)
* Qabr Hílin (La tomba d'Helen, 1998)
* Xams ula (Sol primitiu, 1995)
* Tarànim li-taslíyyat al-bahr (Cançons per distreure la mar, 1992)
* Màlik al-hazín (La garsa, 1989)
* Màqbarat al-yahud (El cementiri dels jueus, 1989);
* Maqati min ixq budaí (Fragments d'una passió primitiva, 1984);
* Bab al-bahr (La porta del mar, 1983)
* Russum al-Furtakh ala aswar Assila (Dibuixos d'al-Furtakh als murs d'Asilah).

## Referències

* ↑ D'altres fonts afirmen que va néixer el 1952 o 1953
* ↑ Salim Jay Mehdi Akhrif al Dictionnaire des écrivains marocains, p. 41
* ↑ (portuguès)"O Livro do Desassossego" de Pessoa em árabe apresentado amanhã , Público, 1 d'octubre de 2001
* ↑ Biografia Arxivat 2012-06-21 a Wayback Machine. a literaturamarroqui.edu.es
* ↑ (fr) Alm. «Assilah : Mehdi Akhrif et Fama Diagne Sène obtiennent le Prix Tchicaya U Tam'si». aujourdhui.ma, 18-08-2011. Arxivat de l'original el 25 d’agost 2014. [Consulta: 27 gener 2018].

## Enllaços externs

* Poemes de Mehdi Akhrif en francès
* Mehdi Akhrif à propos de l'ouvrage Abdelouahed Mountassir, l'architecte et l'homme : “Entre l'écriture et l'architecture, il y a plusieurs points de partage et des dénominateurs communs”, libe.ma, 22 d'abril de 2011
# Mehama

Mehama és una concentració de població designada pel cens dels Estats Units a l'estat d'Oregon. Segons el cens del 2000 tenia 283 habitants.

## Demografia

Segons el cens del 2000, Mehama tenia 283 habitants, 110 habitatges, i 77 famílies. La densitat de població era de 232,5 habitants per km².
Dels 110 habitatges en un 31,8% hi vivien nens de menys de 18 anys, en un 58,2% hi vivien parelles casades, en un 9,1% dones solteres, i en un 29,1% no eren unitats familiars. En el 23,6% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,01.
Per edats la població es repartia de la següent manera: un 22,6% tenia menys de 18 anys, un 7,8% entre 18 i 24, un 28,3% entre 25 i 44, un 26,1% de 45 a 60 i un 15,2% 65 anys o més.
L'edat mediana era de 40 anys. Per cada 100 dones de 18 o més anys hi havia 112,6 homes.
La renda mediana per habitatge era de 38.854 $ i la renda mediana per família de 54.286 $. Els homes tenien una renda mediana de 35.192 $ mentre que les dones 14.712 $. La renda per capita de la població era de 17.617 $. Cap de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mehama». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Mehama». American Fact Finder. Oficina del Cens dels Estats Units, 12-01-2010.
# Merindad de Valdivielso

Merindad de Valdivielso és un municipi de la província de Burgos a la comunitat autònoma de Castella i Lleó. Forma part de la comarca de Las Merindades.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 581 | 573 | 560 | 546 | 535 | 533 | 513 | 492 | 474 | 469 | 454 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Julián de la Torre Arce | A.E. | 19/04/1979 |
| 1983 - 1987 | Raimundo Ruiz | Alianza Popular | 28/05/1983 |
| 1987 - 1991 | Raimundo Ruiz | Alianza Popular | 30/06/1987 |
| 1991 - 1995 | Raimundo Ruiz | PP | 15/06/1991 |
| 1995 - 1999 | María Jesús González Pereda | Cerezos y Pinos (independent) | 17/06/1995 |
| 1999 - 2003 | Don Benjamín López-Linares | PP | 03/07/1999 |
| 2003 - 2007 | Jesús Arce Garmilla | PSOE | 14/06/2003 |
| 2007 - 2011 | Jesús Arce Garmilla | PSOE | 16/06/2007 |
| 2011 - 2015 | Óscar Palencia Corrales | PP | 11/06/2011 |
| 2015 - 2019 | Joaquín Garmilla Ebro | Juntos por Valdivielso (independent) | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Micrixalus phyllophilus

Micrixalus phyllophilus és una espècie de granota que viu a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Dutta, S. & Ravichandran, M.S. 2004. Micrixalus phyllophilus. Llista Vermella d'Espècies Amenaçades de la UICN 2006. Consulta: 21 d'abril del 2008.
# Metazel·lerita

La metazel·lerita és un mineral de la classe dels carbonats.

## Característiques

La metazel·lerita és un carbonat de fórmula química Ca(UO₂)(CO₃)₂·3H₂O. Va ser aprovada com a espècie vàlida per l'Associació Mineralògica Internacional l'any 1965. Cristal·litza en el sistema ortoròmbic. La seva duresa a l'escala de Mohs és 2.
Segons la classificació de Nickel-Strunz, la metazel·lerita pertany a «05.EC - Uranil carbonats, amb proporció UO₂:CO₃ < 1:1 - 1:2» juntament amb els següents minerals: zel·lerita i fontanita.

## Formació i jaciments

Va ser descoberta l'any 1963 a la mina Lucky MC, al districte de Gas Hills del comtat de Fremont, a Wyoming, Estats Units. També ha estat descrita a la mina Elias, a Jáchymov (República Txeca), a la mina White Canyon, al comtat de San Juan (Utah, Estats Units) i a les pegmatites de Bjertnes (Buskerud, Noruega).

## Referències

* ↑ «Metazellerite» (en anglès). Mindat. [Consulta: 9 maig 2017].
* ↑ Riba i Arderiu, O. Vocabulari de mineralogia: segons les normes de la International Mineralogical Association: amb equivalències angleses. Barcelona: Servei de Llengua Catalana, Universitat de Barcelona, 2000. ISBN 84-931001-0-2.
# Metcalfe

Metcalfe és una població dels Estats Units a l'estat de Mississipi. Segons el cens del 2000 tenia 1.109 habitants.

## Demografia

Segons el cens del 2000, Metcalfe tenia 1.109 habitants, 386 habitatges, i 272 famílies. La densitat de població era de 428,2 habitants per km².
Dels 386 habitatges en un 44% hi vivien nens de menys de 18 anys, en un 23,3% hi vivien parelles casades, en un 43,8% dones solteres, i en un 29,5% no eren unitats familiars. En el 27,5% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,54.
Per edats la població es repartia de la següent manera: un 40,8% tenia menys de 18 anys, un 11,6% entre 18 i 24, un 24% entre 25 i 44, un 16,3% de 45 a 60 i un 7,3% 65 anys o més.
L'edat mediana era de 23 anys. Per cada 100 dones de 18 o més anys hi havia 56,4 homes.
La renda mediana per habitatge era de 15.000 $ i la renda mediana per família de 18.295 $. Els homes tenien una renda mediana de 21.307 $ mentre que les dones 16.793 $. La renda per capita de la població era de 8.050 $. Entorn del 43% de les famílies i el 47,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Metcalfe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Metcalfe». American Fact Finder. Oficina del Cens dels Estats Units, 12-01-2010.
# John Napoleon Brinton Hewitt

John Napoleon Brinton Hewitt (Reserva Tuscarora, 1859-1937) fou un etnòleg i antropòleg iroquès. Era un personatge d'origen ètnic divers (francès, oneida, tuscarora, anglès i escocès), des del 1880 començà a estudiar les llengües iroqueses i a recollir llegendes i mites iroquesos per a John Wesley Powell. Publicà articles a American Anthropologist i Iroquois Cosmology i Seneca Fiction, Legends, and Myths als informes anyals del Bureau of American Ethnology. Del 1912 al 1926 fou tresorer de la Societat Antropològica de Washington, de la que en fou president el 1932-1934. També fou membre de la Society of American Indians.

## Enllaços externs

* (anglès) Biografia Arxivat 2006-02-12 a Wayback Machine.